A jelenlegivel megegyező képzési terület szakjára jelentkezhetsz át, ugyanazon a képzési szinten. Írnod kell egy átvételi kérelmet a Tanulmányi Hivatal dokumentumai alól letölthető kérvény-űrlapon. A kérvénynek tartalmaznia kell, hogy melyik szak melyik tagozatára szeretnél átjelentkezni. Az átvételről a Tanulmányi Bizottság egy határozatban dönt majd.
Az átvételi kérelemhez csatolnod kell:
a jelenlegi hallgatói jogviszonyod igazolását (tehát semmiképp ne szüntesd meg a jogviszonyodat a jelenlegi intézményedben! A jogviszony átkéréséről a Tanulmányi Hivatal gondoskodik)
az általad teljesített kurzusokat igazoló kivonatot
az általad teljesített tantárgyak tárgyleírásait.